

Froland kommune

Kjøp av møbler til Froland ungdomsskole

Bilag 1 – Oppdragsgivers kravspesifikasjon

# Innledning

Froland kommune inviterer til konkurranse om levering og montasje av møbler til nytt tilbygg til Froland ungdomsskole.

Dette bilaget oppstiller oppdragsgivers krav til ytelsen. Ytelsen defineres som leveranse og montering av møbler som skal brukes til innredning av nytt tilbygg til Froland ungdomsskole.

# Overordnet om ytelsen

Avtalen gjelder levering og montering av løst inventar som skal brukes til innredning av nytt tilbygg til Froland ungomdsskole og oppfølging i garantiperioden. Møblene som skal leveres er beskrevet i bilag 4 Pris- og produktskjema, samt bilag 1A Møbleringsplan og bilag 1B Fargeplan

Det kan ikke forventes levering før bygget er overlevert av entreprenør. Bygget skal overleveres 15.06.2024, og levering/montering av møbler må være ferdigstilt senest 30.06.2024.

Møblene skal leveres og monteres ved Froland ungdomsskole, adresse Fv156 80, 4820 Mjølhus. Leverandøren skal sørge for transport helt frem til bygget, samt utpakking, montering og utplassering av produktene til anvist sted i bygget. Leverandør skal også sørge for fjerning av emballasje.

# Interiør og konsept

Alle møbler som tilbys skal ha et moderne uttrykk som passer til en ungdomsskole. Dette gjelder både for utforming og fargevalg.

Leverandørene skal velge møbler og farger som harmonerer med hverandre, med særlig vekt på at hvert enkelt rom skal fremstå som en helhet. Fargevalgene bør passe til de fargepalettene som er valgt for bygget, se bilag 1B Fargeplan.

# Forklaring kravtabell

Det er i det følgende benyttet kravtabeller med nummererte krav. Tabellene som benyttes i dokumentet fremgår under:

| **Oppdragsgiver krav** | | | | **Leverandørens besvarelse** | |
| --- | --- | --- | --- | --- | --- |
| **Nr** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  |  |  |  |  |  |

De to ulike hovedelementene, oppdragsgivers krav og leverandørens besvarelse, forklares i de to følgende punktene.

**Oppdragsgivers krav**

Nr.: Kravpunktets unike løpenummer

Beskrivelse: Tekst som beskriver kravet

Type krav: Se tabell nedenfor

|  |  |
| --- | --- |
| **Absolutte krav (A)** | Kravet er viktig og MÅ tilfredsstilles. Kravet er å anse som et minimumskrav. |
| **Absolutte krav (A)\*** | Kravet er viktig og MÅ tilfredsstilles. Kravet er å anse som et minimumskrav, hvor «mer er bedre». Stjerne tilsier at kravet er gjenstand for relativ vurdering. |
| **Ønskede krav (B)** | Kravet BØR tilfredsstilles, men det er ikke et absolutt krav. Svar vil likevel ha betydning for evaluering av tilbudet. |

**Leverandørens besvarelse**

Tilbys: I hvilken grad leverandøren kan tilfredsstille kravet (Ja, Nei, Delvis). For krav som besvares med Delvis, må det i løsningsbeskrivelsen særskilt utdypes hva som ikke kan tilfredsstilles.

Løsningsbeskrivelse: Utfyllende informasjon om hvordan kravet tilfredsstilles.

Der leverandøren f.eks. av plasshensyn ikke finner det hensiktsmessig å legge løsningsbeskrivelsen inn i selve kravtabellen, kan beskrivelsen legges i eget vedlegg. I så fall skal det i kravtabellen gis referanse til hvor løsningsbeskrivelsen ligger, og det skal i løsningsbeskrivelsen klart fremkomme hvilket krav som utdypes.

Leverandøren er selv ansvarlig for å beskrive alle nødvendige løsningselementer for å få en komplett løsning, selv om ikke alle disse er kravsatt.

# Krav til ytelsen

Kravene som fremgår under, er overordnete krav som gjelder alle produkter som leveres under avtalen. Det er angitt ytterligere krav til den enkelte vare i bilag 4 Pris- og produktskjema.

Kravene under gjelder både for nye og brukte møbler. Der kravet bare gjelder for én av kategoriene er dette særskilt presisert.

## **Krav til produktkvalitet**

| **Oppdragsgiver krav** | | | | **Leverandørens besvarelse** | |
| --- | --- | --- | --- | --- | --- |
| **Nr.** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  | Leverandør skal tilby sortimentet som er definert i bilag 4 Pris- og produktskjema.  Det skal komme tydelig frem hvilke materialer, overflater og farger som inngår i de tilbudte produkter. | Bekreftes  Løsningsforslag settes inn i kravtabellen, eventuelt i annet valgfritt format. | **A** |  |  |
|  | **Krav til møblene:**  Møblene skal oppfylle gjeldende krav til areal, høyde, bredde, lengde, stillbarhet, sikkerhet, styrke, overflate, bestandighet, stabilitet, brannsikkerhet mm. i de internasjonale standardene (ISO og EN) for møbler. | Bekreftes.  Leverandøren må beskrive hvordan det kvalitetssikres at kravet oppfylles for brukte møbler. | **A** |  |  |
|  | **Universell utforming**  Det skal legges vekt på universell utforming av produktene slik at de kan brukes av alle, uten behov for tilpasninger eller spesiell utforming. | Bekreftes  Beskrivelse av hvordan kravet ivaretas | **A** |  |  |
|  | **Krav til brukte møbler:**  Der det tilbys brukte møbler skal disse fremstå hele og pene. Noen slitasjemerker kan aksepteres, men vesentlige eller skjemmende bruksmerker skal ikke forekomme.  Leverandørene skal vise til et referansebilde for hver møbelkategori som tilbys (en elevstol, en pult, en kontorstol etc.). Bildene skal vise nivå av slitasje som kan forventes, og vil brukes som sammenligningsgrunnlag for møblene som blir levert på kontrakten.  Tilstanden på referansemøbelet vil vektlegges i kvalitetsevalueringen.  Dersom oppdragsgiver vurderer et møbel til å være i klart dårligere stand enn referansemøbelet, skal leverandøren tilby et erstatningsmøbel.  Se bilag 4 Pris- og produktskjema for nærmere beskrivelse av krav til hvert produkt. | Referansebilder, samt evt. beskrivelse av forventet tilstand på møblene. | **A\*** |  |  |
|  | Alle møblene skal være tilpasset bruk i ungdomsskole, og tåle hard/røff behandling.  Produktene skal ha lang forventet levetid. | Bekreftes  Beskrivelse av hvordan kravet ivaretas.  Angi estimert forventet levetid. | **A** |  |  |
|  | Alle møbler må være utformet slik at de er skånsomme mot underlaget.  Det er hovedsakelig vinyl som gulvbelegg, men linoleum kan også forekomme.  Kravet er av særlig stor viktighet for delkontrakt 2 som inkluderer kantine/allrom (D.109). | Bekreftes. | **A** |  |  |
|  | **Renhold av møbler**  Møblene skal ha overflater som gjør de lette å rengjøre, samt ha en slitesterk/tett overflate på treverket.  Elevmøbler og kantinemøbler skal ikke være trukket med stoff/tekstiler. | Bekreftes.  Beskrivelse av overflater og materialer som tilbys. | **A** |  |  |
|  | **Renhold generelt**   * Det skal være lett å rengjøre under og rundt møblene. De skal kunne flyttes, skyves og være utformet slik at de er lette å komme til. * Møblene skal ikke ha detaljer som gjør det vanskelig å holde rent. * Elevstoler og kantinestoler skal kunne henges på pulter/bord på en slik måte at de henger stødig/stabilt. | Bekreftes.  Beskrivelse av hvordan kravet ivaretas. | **A** |  |  |
|  | **Dimensjonering**  Dimensjonering av møblene skal være i henhold til oppdragsgivers behov og møbleringsplan.  Leverandørene skal tilby møbler med de dimensjonene de vurderer at samsvarer best med oppdragsgivers møbleringsplan. Dimensjonene på tilbudte møbler må fremgå av tilbudet.  Se beskrivelse av den enkelte møbelkategorien i bilag 4 Pris- og produktskjema for nærmere om krav til dimensjoner | Beskrivelse av tilbudt løsning. Dimensjoner på tilbudte møbler oppgis. | **A** |  |  |
|  | **Utforming**  Møblene skal ha god ergonomisk utforming, og ivareta alle som bruker produktet (elever, personale, renholdere osv.).  Tilbudte produkter må være beregnet for de brukergrupper som skal benytte disse.  Der oppdragsgiver har særlige ønsker til funksjonalitet etc., som ikke omfattes av de absolutte kravene, fremgår dette av bilag 4 Pris- og produktskjema, under beskrivelsen av det enkelte møbelet.  Møbler som vil være gjenstand for evaluering under dette kravet er fremhevet med fet skrift i bilag 4 Pris- og produktskjema. | Bekreftes.  Beskrivelse av hvordan kravet ivaretas for hvert møbel. | **A\*** |  |  |
|  | **Estetisk uttrykk**  Møblenes estetiske uttrykk må passe til den fargepaletten og konseptet som er valgt for ungdomsskolen.  Det vil bli evaluert på foreslått designuttrykk/estetikk – evalueringen vil knytte seg til utforming av det enkelte møbel, samt helheten for hvert enkelt rom (hvordan møblene harmonerer med hverandre og de fargevalgene som er gjort for rommet).  Fargeplan følger av bilag 1b. | Presentasjon med beskrivelse og bilder av det estetiske uttrykket inkl. utforming, fargevalg etc.  Presentasjonen skal maks være på 3 sider per delkontrakt. | **A\*** |  |  |

## **Krav til service, oppfølging og leveranse**

| **Oppdragsgiver krav** | | | | **Leverandørens besvarelse** | |
| --- | --- | --- | --- | --- | --- |
| **Nr.** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  | Tilbudte produkter skal leveres komplett og klar til bruk. Leverandøren skal foreta montering og plassering av produktene på riktig sted i henhold til gjeldende møbleringsplan. | Bekreftes. | **A** |  |  |
|  | **Vedlikehold og reparasjon**  Slitedeler skal kunne erstattes i minimum 10 år etter kontraktsinngåelse.  Det skal tilbys steg- for-steg-instruksjoner som beskriver hvordan relevante slitedeler kan byttes ut uten at møbelet tar skade av det.  Det skal etterstrebes at demontering og reparasjon skal kunne utføres ved bruk av standard manuelle verktøy og ufaglært arbeidskraft. | Bekreftes.  Beskrivelse av hvordan kravet ivaretas. | **A** |  |  |
|  | **Reservedeler**  Reservedeler til slitedelene skal minimum være tilgjengelig i 10 år etter levering av produktet. Dersom den bestemte delen ikke kan være tilgjengelig i hele perioden, skal leverandøren sørge for å kunne erstatte delen med en tilsvarende del som oppfyller den samme funksjonen. | Bekreftes. | **A** |  |  |
|  | **Garantitid**  Alle nye møbler skal ha minimum 5 års garantitid. Brukte møbler skal ha minimum 2 års garantitid. Leverandøren skal opplyse om antall måneders garantitid som tilbys utover minstekravet.  Garantien innebærer at ødelagt produkt, for leverandørens regning, erstattes med tilsvarende produkt av tilsvarende kvalitet, at produktet repareres eller at varen tas i retur og krediteres.  Leverandøren skal reparere ødelagt produkt der det er mulig å oppnå tilfredsstillende kvalitet og funksjon dersom det er økonomisk forsvarlig.  Ved erstatning av et bruk møbel skal leverandøren etterstrebe at også erstatningsmøbelet er brukt. | Oppgi tilbudt garantitid. | **A\*** |  |  |
|  | Levering og montering skal koordineres med oppdragsgivers prosjektleder.  Valgte leverandøren vil få mulighet til å gjennomføre en befaring av bygget før leveransen skal skje. Dette avtales med prosjektleder. | Bekreftes. | **A** |  |  |
|  | Inventar/utstyr skal monteres som anvist fra produsenten, og inkludere alle arbeider.  De monteres på anvist sted, og arbeid som medfører støv, skal utføres etter «Rent bygg»- prinsippet. Det stilles krav til renhet både på det leverte materiell og renhet i  arealene som blir berørt av leveransen. | Bekreftes. | **A** |  |  |
|  | **Emballasje**  Leverandør skal fjerne og ta med all emballasje. Emballasjen skal kildesorteres. | Bekreftes. | **A** |  |  |
|  | **Reklamasjon**  Ved reklamasjoner skal det foretas en befaring med representant fra oppdragsgiver og leverandøren. Befaringen kan gjennomføres fysisk eller via Teams eller lignende.  Ved denne befaringen skal det avklares om reklamasjonen skyldes produksjonssvakheter (leverandørens ansvar) eller skadeverk (oppdragsgivers ansvar), og hvorvidt eksisterende produkt skal repareres/utbedres eller om det skal leveres nytt produkt.  Reklamasjonssaker skal være avsluttet senest 3 uker etter at feilen ble meldt. | Bekreftes.  Legg ved beskrivelse av leverandørens reklamasjonsrutiner | **A** |  |  |
|  | Retur av reklamasjoner skal skje kostnadsfritt, og på det tidspunkt som avtales med oppdragsgiver. | Bekreftes | **A** |  |  |

# Miljø og HMS

## Krav

| **Oppdragsgiver krav** | | | | **Leverandørens besvarelse** | |
| --- | --- | --- | --- | --- | --- |
| **Nr.** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  | **Følgende krav gjelder kun for nye produkter:**  **Krav til trevirke for nye møbler:**   * Trevirke i tilbudte produkter skal være av hardt tre * Alt trevirke skal være sporbart * Der trevirke utgjør mer enn 10 vektprosent av produktet skal minst 50 % av trevirke komme fra Europeisk bærekraftig drevet skogbruk * Tropisk trevirke skal ikke benyttes i produkter med mindre det oppfyller FSCs eller PEFCs krav til miljømerking * Egenerklæring skal kunne ettersendes på forespørsel. Hvis tropisk trevirke benyttes, skal gyldig sertifikat kunne ettersendes. | Bekreftes.  Hvis tropisk trevirke benyttes, skal gyldig sertifikat kunne ettersendes (Lisens fra Svanen, FSC (Forestry Stewardship Council) eller alternativt PEFC (Programme for the Endorsement of Forest Certification Schemes), tilsvarende standarder for bærekraftig skogsforvaltning, eller egenerklæring fra ikke-sertifiserte leverandører som viser graden av oppfyllelse) | **A** |  |  |
|  | **Brukte møbler:**  Minimum 50 % av møblene som tilbys skal være brukte.  Flest mulig av møblene bør være brukte. | Utfylt bilag 4 Pris- og produktskjema, kolonne E | **A\*** |  |  |
|  | **Kravet gjelder for nye møbler:**  For nye møbler vil det gis uttelling i evalueringen om møblene er merket med miljømerker som Svanemerket, Blå Engel, NF Environment, Svensk Møbelfakta eller EU Ecolabel. Tilsvarende type 1 merker vil også gi uttelling. | Utfylt bilag 4 Pris- og produktskjema, kolonne I | **B** |  |  |
|  | Det skal bare tilbys produkter som støtter helse-, miljø- og sikkerhet i henhold til gjeldende lover og forskrifter. Produktene skal ikke medføre risiko for skade på bruker eller miljøet.  Leverandøren skal på forespørsel fra oppdragsgiver til enhver tid kunne fremlegge dokumentasjon på at ovennevnte krav er oppfylt. | Bekreftes | **A** |  |  |